6. ΠΡΟΕΔΡΙΚΟΝ ΔΙΑΤΑΓΜΑ της 20/23 Απρ. 1929 Περί χαρακτηριστικών σημάτων εφολκίων κρατικών υπηρεσιών. Άρθρ.1.-1.Τα εφόλκια των διαφόρων κρατικών υπηρεσιών κατά την εν τω λιμένι κυκλοφορίαν αυτών, προς εκτέλεσιν υπηρεσίας, φέρουσιν υποχρεωτικώς επί της πρώρας και επί στηλίσκου χαρακτηριστικόν σήμα προς διάκρισιν αυτών από των λοιπών εφολκίων και της υπηρεσίας εις ην ανήκουσιν. 2.Τα χαρακτηριστικά ταύτα σήματα, είναι απλά κυανά τετράγωνα πλευράς 0,55 εις το μέσον των οποίων υπάρχει το αρχικόν γράμμα λευκόν της υπηρεσίας εις ην ανήκουν. 3.Το λευκόν τούτο γράμμα είναι διαστάσεων ύψους 0,20 μ. πλάτους 0,15, πάχους δε 0,04 μ. Άρθρ.2.-Υπηρεσίαι ων τα εφόλκια υποχρεούνται να φέρωσι το χαρακτηριστικόν σήμα περί ου το προηγούμενον άρθρον είναι οι επόμενοι, το δε γράμμα όπερ το σήμα αυτών θα φέρη το έναντι εκάστης σημειούμενον 1)Λιμεναρχείον, το γράμμα Λ 2)Υγειονομείον, το γράμμα Υ 3)Τελωνείον, το γράμμα Τ 4)Επιτροπεία Λιμένος, το γράμμα ΕΛ 5)Ταχυδρομείον, το γράμμα ΤΤΤ 6)Στρατιωτική Βάσις, το γράμμα ΣΒ Εις τον αυτόν Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 